KOOL ต้นทุนขาย-บริการพุ่ง ฉุด Q3/58 พลิกขาดทุน
KOOL เศร้า ต้นทุนขาย-บริการพุ่ง ฉุด Q3/58 พลิกขาดทุน 17.18 ลบ. จากปีก่อนมีกำไร 0.71 ลบ. ขณะที่ช่วง 9 เดือนมีกำไร 10 ลบ. ลดลง 70% จากปีก่อนมีกำไร 32.95 ลบ. 
16 พ.ย. 2558

บริษัท มาสเตอร์คูล อินเตอร์เนชั่นแนล จำกัด (มหาชน) หรือ KOOL รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีผลขาดทุนสุทธิ17.18 ล้านบาท หรือขาดทุนสุทธิ 0.05 บาทต่อหุ้น เทียบกับช่วงเดียวกันของปีก่อนที่มีกำไรสุทธิ 0.71 ล้านบาท หรือมีกำไรสุทธิ 0.00 บาทต่อหุ้น
ขณะที่ผลการดำเนินงานช่วง 9 เดือนแรกมีกำไรสุทธิ 10 ล้านบาท หรือ 0.03 บาทต่อหุ้น ลดลง 70% จากช่วงเดียวกันของปีก่อนที่มีกำไรสุทธิ 32.95 ล้านบาท หรือ 0.12 บาทต่อหุ้น
ทั้งนี้ผลการดำเนินงานดังกล่าวที่พลิกขาดทุน เนื่องจากบริษัทมีต้นทุนขายและบริการเพิ่มขึ้น 84.25 ล้านบาท เป็นไปตามยอาดขายสินค้าและการให้บริการที่เพิ่มขึ้น ขณะที่มีค่าใช้จ่ายในการขายและบริหารเพิ่มขึ้น 65.53%